२०७३,असार २२ गते बुधबार ।
बि.स. २०७३ साल जेठ महिना के २५ गते से रोजा (उपवास) कर रहल देश विदेश के समस्त मुस्लिम दाजुभाई दिदिबहिनी के स्वास्थ्य के कामना करत आपन वीरगंज परिवार रउआ लोगन के महान परव इद–उल-फित्र के शुभ अवसर प इद के लाख-लाख मुबारकबाद (शुभकामना) अर्पण करत बा ।
एक महिना के उपवास (रोजा) के अन्तिम दिन मे तमाम मुस्लिम धर्मावलम्बी समुदाय लोग इदगाह (इद के नावज) प जम्मा होके नवाज पढत बेर अल्लाह से दुवा (प्रार्थना) करत सम्पुर्ण मानव जीवन सुखमय होखों केहु के भी दुख-कष्ट ना होखों कहके के प्रार्थना करेला लोग । एकरा बाद एक आपस मे गले मिलके धन्यवाद औरी मुबारकवाद आदान-प्रदान करेला लोग । अनेकता मे एकता के सन्देश सम्पुर्ण मानव समुदाय के देत एक आपस मे उपकार के भावना जागृत करत सदका फित्रा (कुछ अन्न चाहे पैसा दान) के साथ संसार मे बराबरी के सन्देश इद मार्फत् देवेला लोग । आपन जीवन के अल्लाह मे समर्पण करत एक आपस मे मिल जुल के रहेके सन्देश एक महिने पवित्र रमदान से मिलेला । रोजा कइला से अखिरत (मरला के बाद) जन्नत (स्वर्ग) नसीब होई अइसन धार्मिक मान्यता बा ।
रमजान महिना के इबादत आ रोजाके बाद जलवा अफरोज भइल ईद-उल फित्तर के त्योहार खुदा के इनाम ह, मुसर्रत के आगाज ह, खुशखबरी के महक ह, खुशि के गुलदस्ता ह, मुस्कुराहट के मौसम ह, रौनक के जश्न ह । एहीसे ईद के चांद नजर आवाते ही माहौल में एक गजब के उल्लास छा जाला ।
ईद के दिन सिवइया भा शीर-खुरम से मुंह मीठा कईला के बाद छोट-बढ़, आपन-पराया, दोस्त-दुश्मन गले मिलेला लोग जेसे चारों वोरिया मोहब्बत ही मोहब्बत नजर आवेला । एक पवित्र खुशी से दमकत सभी चेहरा इंसानियत के पैगाम माहौल में फइला देला । अल्लाह से दुआ मांगत बेर भा रमजान के रोजा औरी इबादत के हिम्मत लाए खुदा के शुक्र अदा करत हाथ हर तरफ देखाई देला औरी ई उत्साह बयान करेला कि ली ईद आ गईल ।
कुरआन के अनुसार पैगंबर इस्लाम कहले रनी कि जब अहले ईमान रमजान के पवित्र महीना के एहतेराम से फारिग हो जाला औरी रोजा-नमाज तथा उनकर तमाम काम के पूरा कर लेहला, तब अल्लाह एक दिन आपन वोह इबादत करेवाला ब्यक्ति के बख्शीश भा इनाम से नवाजल जाला ।
एहीसे एह दिनके ईद कहल जाला औरी इहे बख्शीश भा इनाम के दिन के ईद-उल फितर के नाम दिहल बा। रमजान इस्लामी कैलेंडरके नौवां महीना ह । एह पूरा महिना में रोजा राखल जाला । एह महीना के खत्म होखते दसवां महिना शव्वाल शुरू हो जाला । एह महिना के पहिलका चांद रात ईद के चांद रात होला । एह रात के इंतजार वर्ष भर खास वजह से कइल जाला, काहेकी एह रात के लउकेवाला चांद से ही इस्लाम के बड़का त्योहार ईद-उल फितर के ऐलान होजाला ।
एह तरह से ई चांद ईद के पैगाम लेकर आवेला । एह चांद रात के अल्फा कहल जाला । रमजान माह के रोजा के एक फर्ज करार दियल गइल बा, ताकि इंसान के भूख-प्यास के महत्व पता चलो । भौतिक वासना औरी लालच इंसान के वजूद से जुदा हो जाओ आ इंसान कुरआन के अनुसार अपनाके ढाल सको ।
एहीसे रमजान के महीना इंसान के अशरफ औरी आला बानावे के मौसम ह। बाक़िर अगर कोई सिर्फ अल्लाह के ही इबादत करी औरी उनकर बंदा से मोहब्बत करेसे भा उनकर मदद करेसे से हाथ खींच लिहि त अइसन इबादत के इस्लाम खारिज कइले बा । काहेकी असल में इस्लाम के पैगाम बा – अगर अल्लाह के सच्चा इबादत करेके बा त उनकर सब बंदा से प्यार करी औरी हरदम सबकर मददगार बनी । इहे इबादत ही सही इबादत ह। एतने ना, ईद के असली खुशी भी एहिमे बा ।
ईद मुबारक ॥
aapan birgunj – आपन वीरगंज परिवार ।
जरुरे पढ़ी – मधेश के विकास विना देश विकास असम्भव
npi_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva hin_Deva